ત્રીજી પેઢીના આઇપોડમાં બાસ રિસ્પોન્સ નબળો હતો જે ઓડિયો ટેસ્ટમાં સાબિત થયું હતું.[૩૮][૩૯] નાના કદના ડીસી-બ્લોકિંગ કેપેસિટર્સ અને મોટા ભાગના કન્ઝ્યુમર હેડફોન્સમાં હાઇ પાસ ફિલ્ટર માટે નીચા ઇમ્પિડન્સના સંયોજનના કારણે નીચી આવૃતિ પર બાસ આઉટપુટને અસર થતી હતી. ચોથી પેઢીના આઇપોડમાં પણ એવા જ કેપસિટરનો ઉપયોગ કરવામાં આવ્યો હતો.[૪૦] હાઇ ઇમ્પિડન્સ હેડફોનનો ઉપયોગ કરવામાં આવે ત્યારે સમસ્યા દૂર થતી હતી. બાહ્ય હેડફોન એમ્પલિફાયર જેવા હાઇ-ઇમ્પિડન્સ (લાઇન લેવલ) લોડનો ઉપયોગ કરવામાં આવે ત્યારે આ ખામી સાવ ઢંકાઇ જાય છે. પ્રથમ પેઢીના આઇપોડ શફલમાં સિંગલ કેપેસિટર કપલ્ડ આઉટપુટની જગ્યાએ ડ્યુઅલ ટ્રાન્ઝિસ્ટર આઉટપુટ સ્ટેજનો ઉપયોગ થાય છે[૩૮] જે કોઇ લોડથી નબળા બાસ રિસ્પોન્સ આપતો નથી.